CELEX: C2004/228/59
Language: lt
Date: 2004-09-11 00:00:00
Title: Byla C-303/04 Tribunale di Voghera 2004 m. liepos 1 d. nutartimi pateiktas prašymas priimti prejudicinį sprendimą byloje Lidl Italia srl prieš Comune di Stradella

11.9.2004   
            
            
               LT
            
            
               Europos Sąjungos oficialusis leidinys
            
            
               C 228/29
            
         Tribunale di Voghera 2004 m. liepos 1 d. nutartimi pateiktas prašymas priimti prejudicinį sprendimą byloje Lidl Italia srl prieš Comune di Stradella
   (Byla C-303/04)
   (2004/C 228/59)
   Tribunale di Voghera 2004 m. liepos 1 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. liepos 16 d., priimti prejudicinį sprendimą byloje Lidl Italia srl prieš Comune di Stradella.
   Tribunale di Voghera prašo Teisingumo Teismo atsakyti į šiuos klausimus:
   
               —
            
            
               Ar Direktyvos 83/189/EEB (dabar - Direktyva 98/34/EB (1)), nustatančios informacijos apie standartus ir techninius reglamentus teikimo tvarką, 1 straipsnio nuostatos turi būti aiškinamos taip, kad sąvoka „techninis reglamentas“, naudojama šiame 1 straipsnyje, yra taikoma nacionalinės nuostatos, kaip, pavyzdžiui, 2001 m. kovo 23 d. įstatymo Nr. 93, draudžiančio parduoti Italijoje lazdeles, skirtas ausų valymui (labiau žinomų „ausų krapštukų“ arba „cotton-stick“ pavadinimu) 19 straipsnis, atžvilgiu, kadangi medžiaga iš kurios jie yra pagaminti yra biologiškai nesuskaidoma?
            
         
               —
            
            
               Atsakius teigiamai į pirmą klausimą, ar minėto 2001 m. kovo 23 d. įstatymo Nr. 93 19 straipsnio tekstas turėjo būti iš anksto Italijos Vyriausybės iniciatyva pateiktas Europos Komisijai pagal Direktyvos 83/189/EEB (dabar – Direktyva 98/34/EB) 8 straipsnį, tam, kad jis galėtų būti taikomas Italijoje, kaip tai numatyta šios Direktyvos 8 ir 9 straipsniuose?
            
         
               —
            
            
               Atsakius teigiamai į antrą klausimą ir neįvykdžius įsipareigojimo pateikti įstatymo 93/2001 19 straipsnio tekstą Komisijai, ar EB sutarties 28 straipsnio, susijusio su principais ir taisyklėmis, kurios saugo laisvą prekių judėjimą, nuostatos kartu su Direktyvos 83/189/EEB (dabar – Direktyva 98/34/EB) nuostatomis leidžia Italijos teismui netaikyti susijusios nacionalinės nuostatos, kuri turi būti vertinama kaip neteisėta, kadangi ji yra taikoma prekėms, kylančioms iš kitos Europos Sąjungos valstybės narės?
            
         
      (1)   OL L 204, 1998 7 31, p. 37.